
# Forsøg med nedsivende vand i to sedimenttyper

**Materialer**: Sand- og jordprøver, måleglas, vejeskåle, tragte, filterpapir og ur/mobil. Sedimentprøver.

**Formål:** Formålet med øvelsen er at undersøge nedsivningshastigheden af vand i forskellige typer sediment.



**Fremgangsmåde**

* Gør filteret vådt. Læg filteret i tragten.
* Hæld 100 ml vand ned i tragten (med filter) i en jævn bevægelse. Filteret skal dække hullerne.
* Gentag forsøget med en **sandprøve** (nyt filter). Gør sandprøve og filter vådt **før de 100 mL hældes i**. Vær opmærksom på at der **ikke** må være sediment mellem filter og tragt.
* Noter i et skema, mængden af vand, der siver gennem tragten for hver 10 sek. indtil (næsten) alt vandet er sivet igennem tragten.
* Gentag forsøget med **jordprøven**.
* Resultaterne fra de tre prøver plottes **i samme graf** i Excel.

**Arbejdsspørgsmål**:

1. Hvordan har forsøgsopstillingen indflydelse på resultaterne?
2. Hvilke **(relevante)** usikkerheder og fejlkilder er der i forsøget?
3. Hvad kan forsøget sige om grundvandsdannelse på atoller?

|  |
| --- |
| **Fakta om sedimenter:**  **Sand** er sedimenter, der har en diameter på ca. 0,06-0,5 mm. Kornene er ofte afrundede.  **Jord** kan have mange forskellige udseender og egenskaber, men består af en blanding af både ler (meget fint), fint og groft sand, samt organisk materiale.  **Ler** er meget fine sedimenter med en diameter på under 0,002 mm. Lerpartikler er ofte flade. |

|  |
| --- |
| Gem svar og data, så de kan indgå i besvarelsen af den overordnede problemstilling ”Hvordan kan man overleve på stillehavsatoller?”  De eksperimentelle målinger skal gemmes, så de nemt kan indgå i opgavebesvarelsen og medbringes til eksamen.  **HUSK:** *Jo bedre data – des bedre argumentation.* |